ai4bharat/Pralekha huggingface dataset:
প্রধানমন্ত্রীরদপ্তর
ব্রিটেনের প্রধানমন্ত্রীর সঙ্গে প্রধানমন্ত্রী শ্রী নরেন্দ্র মোদীর টেলিফোনে বার্তালাপ
নয়াদিল্লি, ১২ মার্চ, ২০২০
ব্রিটেনের প্রধানমন্ত্রী মিঃ বরিস জনসন আজ প্রধানমন্ত্রী শ্রী নরেন্দ্র মোদীর সঙ্গে টেলিফোনে কথা বলেন।
দুই নেতা ভারত-ব্রিটেন কৌশলগত অংশীদারিত্বকে নতুন দশকে আরও জোরদার করার ইচ্ছে প্রকাশ করেন। এজন্য তাঁরা একটি সর্বাঙ্গীণ পরিকল্পনা তৈরি করতেও একমত হয়েছেন।
বিপর্যয় মোকাবিলা পরিকাঠামোর জোট কোয়ালিশন ফর ডিজাস্টার রেজিলিয়েন্ট ইনফ্রাস্ট্রাকচার  – এর প্রসঙ্গ উত্থাপন করে দুই নেতাই জলবায়ু পরিবর্তনের ক্ষেত্রে ভারত এবং ব্রিটেনের মধ্যে সহযোগিতায় সন্তোষ প্রকাশ করেন। গ্লাসগো-তে এ বছরের শেষের দিকে ২০২০’র রাষ্ট্রসংঘের জলবায়ু পরিবর্তন সংক্রান্ত সম্মেলন -এ আমন্ত্রণ জানানোয় প্রধানমন্ত্রী শ্রী মোদী ব্রিটেনের প্রধানমন্ত্রীকে ধন্যবাদ জানান।
বিশ্ব জুড়ে কোভিড-১৯ মহামারির বিষয়টি নিয়েও দুই প্রধানমন্ত্রী আলোচনা করেন। শ্রী মোদী ব্রিটেনের স্বাস্থ্য মন্ত্রী মিস নেডিন ডোরিস করোনা ভাইরাসে আক্রান্ত হওয়ায় উদ্বেগ জানান এবং তাঁর দ্রুত আরোগ্য কামনা করেন।
প্রধানমন্ত্রী সুবিধা মতো সময়ে মিঃ জনসনকে ভারতে আসার আবারও আমন্ত্রণ জানান।
CG/CB/SB
(Visitor Counter : 65
কেন্দ্রীয়মন্ত্রিসভা
কেন্দ্রীয় মন্ত্রীসভার ভারত এবং সেন্ট ভিনসেন্ট ও দ্য গ্রেনেডাইন্সের মধ্যে প্রথাগত চিকিৎসা ক্ষেত্রে সহযোগিতার লক্ষ্যে প্রস্তাবিত সমঝোতাপত্রটির অনুমোদন
নতুনদিল্লি, ২৩ অক্টোবর
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রীসভা আজ ভারত এবং সেন্ট ভিনসেন্ট ও দ্য গ্রেনেডাইন্সের মধ্যে প্রথাগত ওষুধের ক্ষেত্রে সহযোগিতার লক্ষ্যে প্রস্তাবিত সমঝোতাপত্রটি অনুমোদন করেছে। এই সমঝোতাপত্র নতুনদিল্লিতে ১১ই সেপ্টেম্বর সাক্ষরিত হয়েছিল।
এই সমঝোতাপত্রর ফলে ভারত ও সেন্ট ভিনসেন্ট এবং দ্য গ্রেনেডাইন্সের মধ্যে প্রথাগত চিকিৎসার অগ্রগতিতে সহযোগিতার সুযোগ গড়ে উঠবে এবং এই বিষয়ে উভয় দেশই লাভবান হবে। এর মাধ্যমে সেন্ট ভিনসেন্ট এবং দ্য গ্রেনেডাইন্সের প্রচলিত চিকিৎসা পদ্ধতির প্রচার করা সম্ভব হবে। ওই দেশে আয়ুষ চিকিৎসা ব্যবস্থার গুরুত্ব এই সমঝোতা পত্রের মাধ্যমে বোঝানো সম্ভব হবে। এর ফলে চিকিৎসক এবং বিজ্ঞানীদের মধ্যে প্রশিক্ষণের ব্যবস্থা করা যাবে। যার মাধ্যমে প্রথাগত চিকিৎসা ব্যবস্থায় নতুন নতুন ঔষধের গবেষণার ক্ষেত্রে একযোগে কাজ করা যাবে।
CG/CB
(Visitor Counter : 61
নির্বাচনকমিশন
অসমে নির্বাচনী কেন্দ্রের পুনর্বিন্যাস সংক্রান্ত খসড়া প্রস্তাব প্রকাশ করল ভারতের নির্বাচন কমিশন; পরামর্শ এবং আপত্তির কথা জানানো যাবে ২০২৩-এর ১১ জুলাই পর্যন্ত
এই খসড়া প্রস্তাব সম্পর্কে সাধারণ মানুষের মতামত জানতে কমিশনের সদস্যরা ২০২৩-এর জুলাইতে ফের অসম সফর করবেন
নতুন দিল্লি, ২০ জুন, ২০২৩
১৯৫০-এর জন প্রতিনিধিত্ব আইনের ৮এ ধারা মোতাবেক নির্বাচন কমিশন আজ অসমে পরিষদীয় এবং সংসদীয় আসনের পুনর্বিন্যাস সংক্রান্ত খসড়া প্রস্তাব প্রকাশ করেছে। আসমে শেষবার আসন পুনর্বিন্যাস হয়েছিল ১৯৭৬-এ। সংবিধানের ১৭০ এবং ৮২ ধারা অনুযায়ী ২০০১-এর জন গণনার উপর ভিত্তি করে ওই রাজ্যের সবকটি পরিষদীয় এবং সংসদীয় আসনের পুনর্বিন্যাস হবে। অসমে পরিষদীয় কেন্দ্রের সংখ্যা ১২৬ এবং সংসদীয় কেন্দ্রের সংখ্যা ১৪-তেই রাখা হয়েছে। উল্লেখ্য, সংবিধানের ১৭০ এবং ৮২ ধারা অনুযায়ী প্রতিটি রাজ্যে পরিষদীয় এবং সংসদীয় কেন্দ্রের সংখ্যা ২০২৬-এর পর প্রথম জন গণনার ভিত্তিতে পাওয়া প্রাসঙ্গিক তথ্য হাতে না আসা পর্যন্ত একই থাকবে।
১২৬টি পরিষদীয় আসনের মধ্যে ১৯টি তপশিলি উপজাতি গোষ্ঠীভুক্তদের জন্য সংরক্ষিত রাখার প্রস্তাব রয়েছে। ১৪টি সংসদীয় আসনে মধ্যে তপশিলি উপজাতি গোষ্ঠীভুক্তদের জন্য সংরক্ষিত রাখা হচ্ছে ২টি আসন। তপশিলি জাতি গোষ্ঠীভুক্তদের জন্য ৯টি পরিষদীয় এবং ১টি সংসদীয় আসন সংরক্ষিত রাখার প্রস্তাব রয়েছে।
খসড়া প্রস্তাবের প্রধান বৈশিষ্ট সমূহ –
• গ্রামীণ এলাকায় ‘গ্রাম’ এবং শহরাঞ্চলে ‘ওয়ার্ড’ হবে প্রশাসনিক প্রশ্নে সর্বনিম্ন স্তরের একক। এই গ্রাম এবং ওয়ার্ডের এলাকায় রাজ্যের কোথাও কোনো পরিবর্তন হবে না।
• তপশিলি জাতি গোষ্ঠীভুক্তদের জন্য সংরক্ষিত পরিষদীয় আসনের সংখ্যা ৮ থেকে বেড়ে ৯ হচ্ছে। তপশিলি উপজাতি গোষ্ঠীভুক্তদের ক্ষেত্রে পরিষদীয় আসনের সংখ্যা ১৬ থেকে বেড়ে হচ্ছে ১৯।
• পশ্চিম কার্বি আংলং জেলায় স্বশাসিত অঞ্চলগুলিতে বিধানসভার আসন একটি বাড়েছে।
• বোরোল্যান্ড জেলাগুলিতে বিধানসভা আসনের সংখ্যা ১৬ থেকে বেড়ে ১৯ হচ্ছে।
• ১টি সংসদীয় আসনের নাম রাখা হচ্ছে কাজিরাঙা।
নির্দেশিকা এবং প্রণালী –
• সাংবিধানিক এবং আইনগত সংস্থানগুলির পাশাপাশি বিভিন্ন পক্ষের পরামর্শের দিকটিকেও মাথায় রেখেছে কমিশন।
• আসন পুনর্বিন্যাসের ক্ষেত্রে যতদূর সম্ভব ভৌগোলিক প্রশ্নে অবিচ্ছিন্নতা বজায় রাখার চেষ্টা করা হয়েছে। জোর দেওয়া হয়েছে জন ঘনত্বের মতো বিষয়গুলির উপর।
• অসমে গড় জন ঘনত্ব প্রতি বর্গ কিলোমিটারে ৩৩৮। জন ঘনত্ব অনুযায়ী জেলাগুলিকে ভাগ করা হয়েছে তিনটি বর্গে।
ক) প্রতি বর্গ কিলোমিটারে ৩০৪-এর কম জন ঘনত্ব
খ) প্রতি বর্গ কিলোমিটারে ৩০৪ থেকে ৩৭২-এর মধ্যে জন ঘনত্ব
গ) প্রতি বর্গ কিলোমিটারে ৩৭২-এর বেশি জন ঘনত্ব
প্রেক্ষাপট :
উল্লেখ্য, ২৬.০৩.২০২৩ থেকে ২৮.০৩.২০২৩ নির্বাচন কমিশনের সদস্যরা অসম সফরে বিভিন্ন রাজনৈতিক দল, নাগরিক ও সমাজিক সংগঠনের প্রতিনিধিদের পাশাপাশি প্রশাসনিক আধিকারিকদের সঙ্গে বিস্তারিত বৈঠক করেন।
ওই সময় কয়েকটি গুরুত্বপূর্ণ পরামর্শ ও প্রস্তাব জমা পড়ে কমিশনের কাছে :
• ২০০১-এর জন গণনা অনুযায়ী আসন পুনর্বিন্যাসের পক্ষে মত দেয় কয়েকটি পক্ষ, বিরুদ্ধেও মত দেয় কয়েকটি পক্ষ।
• আসন পুনর্বিন্যাসের ক্ষেত্রে জন বিন্যাসগত পরিবর্তনের বিষয়টিতে বিশেষ জোর দেওয়ার কথা বলা হয়।
• অসমের ভূমিপুত্রদের অধিকার রক্ষার বিষয়টি অগ্রাধিকারপ্রাপ্ত হওয়া উচিত বলে নির্বাচন কমিশনের কাছে প্রস্তাব জমা পড়ে।
CG/AC/SKD
(Visitor Counter : 204
সাইন্স অমসুং তেক্নোলোজী মন্ত্রালয়
সি.এস.আই.আর-এন.এ.এল.না পুথোকপা “স্বাস্থ ৱায়ু” নন-ইনভেসিব ভেন্তিলেতরবু নিয়মগী মতুং ইন্না অয়াবা ফংখ্রে; প্রাইভেত কম্পনী ৬না ভেন্তিলেতর তেক্নোলোজী অসি লাল্লোন-ইতিক্কা মরী লৈননা শিজন্নবগী অয়াবা ফংখ্রে
সি.এস.আই.আর-এন.এ.এল.গী সাইনতিস্তশিংনা সি.এস.আই.আর.-আই.জি.আই.বি.দগী মেদিকেল প্রোফেশনেলশিংগা লোইননা কোবিদ-১৯ লাইচৎ অসিগী হৌগৎলকপদা ভেন্তিলেতরগী অৱাৎপবু মেন্ননবা চোংথোরক্তুনা হোৎনখি অমসুং কোবিদ-১৯গী পেসেন্তশিং লাইবেংনবা অমসুং লৈবাক অসিনা মীপাল তাংদনা মরোমদোম লেপচবা ঙম্নবা অহেনবা ফীচর কয়াগা লোইননা নন-ইনভেসিববাইলেভেল পোজিতিব এয়রৱে প্রেসর ভেন্তিলেতর – স্বাস্থ ৱায়ু হায়বা লমদম অসিদাদিজাইন তৌবা অমসুং পুথোকপা ভেন্তিলেতর পুথোরকখি। মসিগী খুৎলাই অসিগী পার্ফোর্মেন্স অদু ভারত সরকারগী হকশেল অমসুং য়াইফ য়ুম্বাল মন্ত্রালয়গী হেল্থ সার্বিসকী দাইরেক্তর জেনরেলনা শেম্বা এক্সপার্তকী কমিতীনা য়েংশিনখ্রে। এক্সপর্ত কমিতী অসিনা য়াম্না মুন্না খন্না নৈনরবা তুংদা স্বাস্থ ৱায়ুবু ৩৫% ফাওবগী ওক্সিজেন মথৌ তারিবা কোবিদ-১৯ নারিবা মীওইশিংদা শিজিন্নবা য়ারগনি হায়না হায়খ্রে।
স্বাস্থ ৱায়ু ভেন্তিলেতর অসি সি.এস.আই.আর অমসুং এন.এ.এল.না খুৎশম্নদুনা শেমগৎপা ঐচ.ই.পি.এ. গা লোয়ননা মশাগী বায়ো-কম্পেতিবল “৩দি প্রিন্তেদ মেনিফোল্দ অমসুং কুপ্লর” য়াওবা ফিল্তরমাইক্রোকন্ত্রোলরদা য়ুম্ফম ওইবা ক্লোস্দ-লুপ এদাপ্তিভ কন্ত্রোল সিস্তেম অমনি। মসিগী তোপ-তোপ্পা মগুন অসিনা ভাইরস অসি শন্দোকপগী অকিবা হন্থহল্লি। মসিদা সি.পি.এ.পি, বাই-তাইম্দ, মপানদগী শম্বা য়াবা ওক্সিজেন কন্সেনত্রেতর নত্রগা এনরিচমেন্ত য়ুনিতকী স্পোন্তেনিয়স/ওতো মোদসু য়াওরি।
এন.এ.বি.এল.না মশক খঙলবা এজেন্সীদা ভেন্তিলেন্তর অসিগী এলেকত্রিকেল সেফতী, পার্ফোর্মেন্স অমসুং বাইও-কোম্পেতিবেলিতীদা য়াম্না কুপ্না চাংয়েং কয়া নীংথিনা তৌখি। বেঙ্গলোরগী কমান্দ হোস্পিতল অমসুং মৈসুরগী মেদিকেল কোলেজ অমসুং রিসর্চ ইন্সতিত্যুত্তা কোবিদ-১৯ নারবা মীওই ৫০দা “স্বাস্থ ৱায়ু”গী মায় পাক্না ক্লিনিকল ত্রাইল পাংথোকখি। ক্লিনিকল ত্রাইল তৌবগী রিপোর্ত্তা ভেন্তিলেতর অসি কোবিদ-১৯গী পেসেন্তশিংগীদমক্তা শিজিন্নবা মতমদা মখোয়গী ফিভম অদু ফগৎহনবদা য়াম্না নিং থুংবা অমসুং য়াম্না কান্নৈ হায়বা খঙবা ঙমখি। স্বাস্থ ৱায়ু সি.এস.আই.আর.-আই.জি.আই.বি.দা লৈরিবা মেদিকেল প্রোফেশনেলশিং অমসুং সি.এস.আই.আর.-এন.এ.এল.গী এরোস্পেস সাইন্তিস্তশিংনা বেঙ্গলোরগী, সি.এস.আই.আর.- এন.এ.এল.গী হেল্থ-সেন্তর অমসুং মৈসুরগী মৈসুর মেদিকেল কোলেজ অমসুং রিসর্চ ইন্সতিত্যুতকী মতেংগা লোইননা হোৎনখিবগী মহৈনি।
সি.এস.আই.আর.- এন.এ.এল.না মসিগী তেক্নোলোজী অসি লাল্লোন-ইতিক্কা মরী লৈননা প্রাইভেত কম্পনী ৬তা শিজিন্নবগী অয়াবা পীখ্রে অমসুং হায়রিবা কমপনীশিং অসিগী মনুংদা অমদি  চয়োল অমদা য়ুনিত চাউরাক্না ৩০০গীদমক্তা প্রোদক্সন ফেসিলিতীশিং শেমখ্রে। সি.এস.আই.আর.- এন.এ.এল.না হন্দক্তা দিল্লী সরকারদা “স্বাস্থ ৱায়ু” ভেন্তিলেতর মেছিন ১২০০ পীনবগীদমক ওর্দর ফংখ্রে অমসুং দিল্লীগী তোঙান-তোঙানবা হোস্পিতালশিংদা ভেন্তিলেতরশিং অসি থবক পাংথোক্নবা অমসুং ইনস্তোল তৌনবগী থবকসু পাইখৎখ্রে। মসিগী তেক্নোলোজী অসিগা লোইননা লৈবাক অসি হৌজিক্তি মসিগী তেক্নোলোজী অসিনা মরম ওইরগা মরোমদোম লেপচবা ঙম্লে, হায়রিবা অসি ভারত সরকারগী আত্মানির্ভর ওইবগী মায়কৈদা য়াম্না চাউনা মাইপাকপা অমনি।
এম.এস.এম.ই. তি.ও.তি. পার্তনরদা লৈবা স্বাস্থৱায়ুগীদমক্তা ওইবা প্রোদক্সন ফেসিলিতীশিং
কেন্দ্রীয়মন্ত্রিসভা
ভারত ও জাপানের মধ্যে সাইবার নিরাপত্তা বিষয়ে সহযোগিতা সংক্রান্ত সমঝোতাপত্রের স্বাক্ষর
নয়াদিল্লী, ৭ অক্টোবর, ২০২০
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার আজকের বৈঠকে ভারত ও জাপানের মধ্যে সাইবার নিরাপত্তা বিষয়ে সহযোগিতা সংক্রান্ত সমঝোতা স্বাক্ষরের অনুমতি দেওয়া হয়েছে।
এই সহযোগিতা সংক্রান্ত সমঝোতাটি পারস্পরিক স্বার্থকে রক্ষা করতে সাহায্য করবে; যারমধ্যে রয়েছে- সাইবার জগতের ক্ষমতা বৃদ্ধি, গুরুত্বপূর্ণ পরিকাঠামো রক্ষা, নিত্যনতুন প্রযুক্তির বিষয়ে সহযোগিতা, সাইবার নিরাপত্তার জন্য তথ্যের আদান-প্রদান, সাইবার নিরাপত্তার ক্ষেত্রে অশনি সংকেত দেখা দিলে ও সাইবার জগতের বিভিন্ন বিদ্বেষপূর্ণ কাজকর্ম প্রতিহত করা । এর জন্য একটি যৌথ ব্যবস্থাপনা গড়ে তুলবার উদ্দেশ্যে তথ্য যোগাযোগ প্রযুক্তি পরিকাঠামোর নিরাপত্তা বৃদ্ধি করতে হবে।
ভারত ও জাপান সাইবার জগতের ক্ষেত্রে বিশ্বাসযোগ্য, অবাধ, মুক্ত ও নিরাপদ পরিবেশ গড়ে তুলতে অঙ্গীকারবদ্ধ। ইন্টারনেটের মাধ্যমে উদ্ভাবন, আর্থিক সমৃদ্ধি, ব্যবসা-বাণিজ্যের প্রসার ঘটাতে ২টি দেশ একযোগে কাজ করছে। এক্ষেত্রে উভয় দেশের বিস্তৃত কৌশলগত অংশীদারিত্বের সঙ্গে নিজ নিজ দেশের আইন ও আন্তর্জাতিক বাধ্যবাধকতাকে স্বীকৃতি দেওয়া হয়।
উভয় পক্ষই সহযোগিতা সংক্রান্ত এই সমঝোতার বিষয়ে রাষ্ট্রসংঘ সহ আন্তর্জাতিক ক্ষেত্রে সহযোগিতার নিয়মগুলিকে মান্যতা দেয়। তথ্য যোগাযোগ প্রযুক্তির বিভিন্ন সামগ্রীর সরবরাহ শৃঙ্খল বজায় রাখতে ভারত ও জাপান নিজেদের মধ্যে আলোচনা ও কৌশলগত তথ্য বিনিময় করে থাকে। সরকারি স্তরে এবং বাণিজ্যিক প্রতিষ্ঠানগুলির মধ্যে সহযোগিতার মাধ্যমে তথ্য সংযোগ প্রযুক্তির নিরাপত্তাকে আরও দৃঢ় করা হয়। দুই দেশের সংশ্লিষ্ট ক্ষেত্রের সংস্থাগুলির সক্রিয় অংশগ্রহণ এবং সহযোগিতার ফলে এই প্রক্রিয়া আরও শক্তিশালী হয়েছে।
CG/CB/NS
(
স্বরাষ্ট্র মন্ত্রক
দেশে পুলিশ থানাগুলিতে মহিলা সহায়তা ডেস্ক গঠনে স্বরাষ্ট্র মন্ত্রকের অনুমোদন
নয়াদিল্লি, ০৫ ডিসেম্বর, ২০১৯
দেশের সর্বত্র পুলিশ স্টেশনগুলিতে মহিলা হেল্প ডেস্ক স্থাপন বা চালু ডেস্কগুলির আরও মানোন্নয়নে কেন্দ্রীয় স্বরাষ্ট্র মন্ত্রক নির্ভয়া তহবিল থেকে ১০০ কোটি টাকা মঞ্জুর করেছে। রাজ্য ও কেন্দ্রশাসিত অঞ্চলগুলি এই কাজের দায়িত্ব পালন করবে। মহিলা সহায়তা ডেস্ক স্থাপনের উদ্দেশ্য হ’ল –থানাগুলিকে আরও মহিলা-বান্ধব হিসাবে গঠন করা, যাতে যে কোনও সময়ে সঙ্গে যোগাযোগ করা যায়। এই হেল্প ডেস্কগুলির দায়িত্বে থাকছেন মহিলা পুলিশ আধিকারিকরা।
মহিলা হেল্প ডেস্কের আধিকারিকদের মহিলাদের সম্পর্কে আরও সংবেদনশীল করে তুলতে প্রশিক্ষণ দেওয়া হবে। এমনকি, এই ডেস্কগুলিতে আইনজীবী, মনস্তত্ত্ববিদ এবং অসরকারি সংগঠনের বিশেষজ্ঞ ব্যক্তিদের নাম প্রয়োজন-ভিত্তিক হিসাবে নথিভুক্ত করা থাকবে, যাতে পরিস্থিতির শিকার মহিলারা প্রয়োজনে আইনি সহায়তা, পরামর্শ, সাময়িক আশ্রয়, পুনর্বাসন এবং প্রশিক্ষণ পেতে পারেন।
CG/BD/SB
(Visitor Counter : 74
সড়কপরিবহণওমহাসড়কমন্ত্রক
অল ইন্ডিয়া ট্যুরিস্ট ভেহিকেল্স অথরাইজেশন অ্যান্ড পারমিট রুলস ২০২০ সম্পর্কে মতামত আহ্বান
নয়াদিল্লী, ৩ জুলাই, ২০২০
দেশে পর্যটনের প্রসারের জন্য কেন্দ্রীয় মোটরগাড়ি আইন ১৯৮৯এর আওতায় ন্যাশনাল পারিমিট ব্যবস্থায় সংশোধন সম্পর্কিত বিজ্ঞপ্তি প্রকাশ করেছে কেন্দ্রীয় সড়ক পরিবহন ও মহাসড়ক মন্ত্রক। ন্যাশনাল পারিমিট ব্যবস্থার আওতায় পণ্য পরিবাহী যান চলাচলে সাফল্যের পর মন্ত্রক পর্যটকদের যানবাহনগুলির সুষ্ঠু যাতায়াতের বিষয়ে সংশ্লিষ্ট আইনটির আওতায় এই ব্যবস্থা নিয়েছে। মন্ত্রক পর্যটকদের যানবাহনগুলির সুষ্ঠু যাতায়াতের জন্য গত পয়লা জুলাই অল ইন্ডিয়া ট্যুরিস্ট ভেহিকেল্স অথরাইজেশন অ্যান্ড পারমিট রুলস ২০২০ প্রকাশ করে। নতুন এই আইনটি সম্পর্কে জনসাধারণ ও সংশ্লিষ্ট সকল পক্ষের মতামত আহ্বান করা হয়েছে। নতুন এই আইনটি কার্যকর হলে একদিকে যেমন পর্যটনের প্রসারে সহায়ক হবে অন্যদিকে তেমনই রাজ্য সরকারগুলির রাজস্বও বাড়বে। উল্লেখ করা যেতে পারে ২০২০র পর্যটক যানবাহন সংক্রান্ত এই আইনটি নিয়ে পরিবহণ উন্নয়ন পরিষদের ৩৯তম বৈঠকে আলোচনা হয়।
নতুন এই আইনের আওতায় যেকোন পর্যটকবাহী যানবাহনের মালিকরা অনলাইনের মাধ্যমে অল ইন্ডিয়া ট্যুরিস্ট অথরাইজেশন বা পারমিটের জন্য আবেদন জানাতে পারবেন। তবে অনলাইনে আবেদনের সঙ্গে সঙ্গে এ ধরণের পারমিটের জন্য আবাদন পত্র জমা দেওয়ার ৩০ দিনের মধ্যে আইনানুযায়ী প্রযোজ্য মাশুল জমা করতে হবে।
পারমিট দেওয়ার পর তা তিন মাস থেকে তিন বছর পর্যন্ত প্রযোজ্য থাকবে। দেশের এমন কিছু কিছু এলাকা রয়েছে যেখানে পর্যটকদের আনাগোনা একটি মরশুমেই সীমিত থাকে। এই বিষটিকে মাথায় রেখে এবং পর্যটক যানবাহনগুলির মালিকদের আর্থিক স্বচ্ছলতার বিষয়টি বিবেচনায় রেখে পারমিটের মেয়াদ তিন মাস থেকে তিন বছর করা হয়েছে।
মন্ত্রকের পক্ষ থেকে বলা হয়েছে যেসব পর্যটক-যানবাহনের ক্ষেত্রে পারমিটের মেয়াদ এখনও শেষ হয়নি সেগুলিও বৈধ থাকবে। বিগত ১০-১৫ বছরে দেশে ভ্রমণ ও পর্যটন শিল্পে কয়েকগুণ অগ্রগতি ঘটেছে। দেশ-বিদেশের পর্যটকদের আনাগোনার ফলেই পর্যটন শিল্পের বিকাশ হয়েছে বলে মনে করা হচ্ছে।
(CG/BD/NS
নারীওশিশুবিকাশমন্ত্রক
জাতীয় মহিলা কমিশন করোনা প্রতিষেধক টিকা দেওয়ার ক্ষেত্রে লিঙ্গ ব্যবধান বন্ধ করতে রাজ্যের মুখ্যসচিবদের ব্যবস্থা নিতে অনুরোধ করেছে
নতুন দিল্লি, ১৩ আগস্ট, ২০২১
জাতীয় মহিলা কমিশন, সংবাদমাধ্যমে প্রকাশিত একটি রিপোর্টের ভিত্তিতে করোনা প্রতিষেধক টিকা দানের ক্ষেত্রে লিঙ্গ ব্যবধান দূর করে প্রয়োজনীয় ব্যবস্থা গ্রহণ করতে বিভিন্ন রাজ্যের মুখ্য সচিবের কাছে আবেদন জানিয়েছে। ওই রিপোর্টে মহিলাদের মধ্যে করোনা প্রতিষেধক টিকা কম পরিমাণে দেওয়া হয়েছে বলে উল্লেখ করা হয়েছে। করোনা প্রতিষেধক টিকাদান অভিযানে মহিলারা যাতে পিছিয়ে না পড়েন সেজন্য রাজ্যের মুখ্যসচিবদের তদারকি করতে বলা হয়েছে। টিকা দানের ক্ষেত্রে লিঙ্গ বৈষম্য গভীর উদ্বেগের বিষয় বলে কমিশন মনে করে। জাতীয় মহিলা কমিশনের চেয়ারপার্সন শ্রীমতি রেখা শর্মা এক চিঠিতে উল্লেখ করেছেন যে, টিকা নেওয়ার জন্য টিকা গ্রহণ কেন্দ্রে আসা মহিলাদের অনুপাত বাড়ানো প্রয়োজন। যাতে টিকাদান কর্মসূচিতে লিঙ্গ ব্যবধান না থাকে।
ওই চিঠিতে আরো বলা হয়েছে যে, জনস্বাস্থ্য সম্পর্কে সচেতনতা গড়ে তোলার প্রয়োজন রয়েছে। এজন্য অধিক সংখ্যক মহিলাকে অগ্রাধিকার ভিত্তিতে টিকা দেওয়ার দরকার। জাতীয় মহিলা কমিশনের চেয়ারপার্সনের ওই চিঠির প্রতিলিপি সমস্ত রাজ্যের স্বাস্থ্য সচিবের কাছেও পাঠানো হয়েছে।
সংবাদ মাধ্যমে প্রচারিত ওই রিপোর্টে তুলে ধরা হয়েছে যে, করোনা প্রতিষেধক টিকাদান তরুণীদের তুলনায় বয়স্ক জনগোষ্ঠীর মধ্যে উল্লেখযোগ্য ভাবে বেশি। সুতরাং এর মাধ্যমে লিঙ্গ ব্যবধান প্রতিফলিত হচ্ছে।
মহিলা কমিশনের ওই চিঠিতে উল্লেখ করা হয়েছে যে, পুরুষের তুলনায় মহিলাদের স্বাস্থ্য সুরক্ষার বিষয়টি তেমনভাবে প্রাধান্য দেওয়া হচ্ছে না। এর কারণ হিসেবে ভাবা হচ্ছে যে, মহিলারা ঘরে থাকেন এবং পুরুষরা ঘরের বাইরে বের হন। সেজন্য পুরুষদের টিকা দেওয়ার সর্বাগ্রে প্রয়োজন। কিন্তু, কোন পরিবারে করোনা সংক্রমণের ঘটনা ঘটলে তখন মহিলারাও বাদ যাবেন না। কেননা পরিবারের কেউ অসুস্থ হয়ে পড়লে তাকে যত্ন নেওয়ার জন্য মহিলারাই প্রাথমিক পরিচর্যা করেন। সেজন্য মহিলাদের সংক্রমিত হওয়ার প্রবণতা বেশি থাকে।
জাতীয় মহিলা কমিশন জানিয়েছে যে, কেন্দ্রীয় সরকার দেশের প্রতিটি স্থানে করোনা প্রতিশোধক টিকা পৌঁছে দিচ্ছে। সমস্ত শ্রেনীর মানুষ যাতে এই টিকা নেওয়ার সুযোগ পায় সেজন্য নিয়মিতভাবে প্রচারাভিযান চালানো হচ্ছে। টিকা নিয়ে গুজব এবং অসত্য তথ্য পরিবেশন করতে সরকার প্রচার চালাচ্ছে।
CG/ SB
(Visitor Counter : 224
আবাসনএবংশহরাঞ্চলেরদারিদ্র্যদূরীকরণমন্ত্রক
এনসিআরপিবি-র ৫৯তম পিএসএমজি-I বৈঠকে ৬টি প্রকল্পের
নয়াদিল্লী, ৩০ সেপ্টেম্বর, ২০২০
প্রকল্পের অগ্রগতি, পর্যবেক্ষণ ও প্রশাসনিক পরিচালন ক্ষেত্রে স্বচ্ছতা এবং দায়বদ্ধতা বৃদ্ধির লক্ষ্যে প্রকল্প পরিচালন তথ্য ব্যবস্থাপনা ক্ষেত্রে ডিজিটাল/মোবাইল প্রযুক্তিকে যুক্ত করা একটি গুরুত্বপূর্ণ পদক্ষেপ বলে জানালেন কেন্দ্রীয় আবাসন ও নগর বিষয়ক মন্ত্রকের সচিব শ্রী দুর্গাশঙ্কর মিশ্র। নতুন দিল্লীতে জাতীয় রাজধানী অঞ্চলে পরিকল্পনা পর্ষদ  প্রকল্প পরিচালন, তথ্য ব্যবস্থাপনার সূচনা অনুষ্ঠানে একথা জানান তিনি। শ্রী মিশ্র বলেন, কোভিড-১৯এর মতো এমন এক কঠিন পরিস্থিতিতে এই পোর্টালটি চালু করা হচ্ছে যেখানে প্রযুক্তির ব্যবহার ব্যাপকভাবে বৃদ্ধি পেয়েছে। উদ্বোধনী অনুষ্ঠানে উপস্থিত ছিলেন মন্ত্রকের অতিরিক্ত সচিব সহ এনসিআরপিবি-র আধিকারিক এ জাতীয় রাজধানী অঞ্চলের উচ্চপদস্থ কর্মকর্তারা।
মন্ত্রকের সচিব শ্রী দূর্গাশঙ্কর মিশ্রের পৌরহিত্যে গত সোমবার ৫৯তম পিএসএমজি-Iএর বৈঠক অনুষ্ঠিত হয়। এই বৈঠকে ৬টি প্রকল্পের জন্য ব্যয় বরাদ্দ করা হয়েছে ৩৮৯.২২ কোটি টাকা। সেই টাকা মঞ্জুর হয়েছে। এই প্রকল্পগুলির মধ্যে ৪টি পরিবহন ক্ষেত্রের সঙ্গে যুক্ত। এরজন্য খরচ ধরা হয়েছে ১৪৯.৩১ কোটি টাকা। রাজস্থানের আরআরভিপিএন-এর ১ নম্বর বিদ্যুৎ প্রকল্পের জন্য ৩১.৫৮ কোটি টাকা ব্যয় বরাদ্দ করা হয়েছে। পাতিয়ালা উন্নয়ন কর্তৃপক্ষের নদী পুনরুজ্জীবন প্রকল্পে ২০৮.৩৩ কোটি টাকা ব্যয় বরাদ্দ করা হয়েছে।
এছাড়াও ৩৬০টি পরিকাঠামো উন্নয়ন প্রকল্পের জন্য এ পর্যন্ত খরচ ধরা হয়েছে ৩১ হাজার ৪৬৪ কোটি টাকা, যারমধ্যে ১৫ হাজার ১০৫ কোটি টাকা ঋণ হিসেবে মঞ্জুর করা হয়েছে। ২৭শে সেপ্টেম্বর পর্যন্ত পর্ষদ ১২ হাজার ৪৪১ কোটি টাকার ঋণ মঞ্জুর করেছে।
কেন্দ্রীয় আবাসন ও নগর বিষয়ক মন্ত্রকের আওতাধীন স্বশাসিত সংস্থা হল জাতীয় রাজধানী অঞ্চলিক পরিকল্পনা পর্ষদ । এই পর্ষদ জাতীয় রাজধানী অঞ্চলে উন্নয়ন পরিকল্পনা তৈরি করে থাকে এবং সেই পরিকল্পনার অগ্রগতি, পর্যবেক্ষণ ও সমন্বয় সাধন করে থাকে।
CG/SS /NS
(Visitor Counter : 103
প্রধানমন্ত্রীরদপ্তর
প্রধানমন্ত্রীর রাজনৈতিক দলের নেতৃবৃন্দের সঙ্গে বৈঠক
প্রত্যেকের জীবনরক্ষাই সরকারের কাছে অগ্রাধিকারের বিষয়ঃ প্রধানমন্ত্রী
নতুনদিল্লি, ৮ এপ্রিল, ২০২০
প্রধানমন্ত্রী নরেন্দ্র মোদী আজ ভিডিও কনফারেন্সিং-এর মাধ্যমে সংসদের বিভিন্ন রাজনৈতিক দলের নেতৃবৃন্দের সঙ্গে বৈঠক করেছেন।
প্রধানমন্ত্রী বলেন, বর্তমানে সারা বিশ্ব কোভিড–১৯ এর ভয়াবহ চ্যালেঞ্জের সম্মুখীন। বর্তমান পরিস্থিতিতে মানব জাতির ইতিহাস পরিবর্তিত হচ্ছে এবং আমাদের এর মোকাবিলা করতে হবে। এই মহামারীর বিরুদ্ধে যুদ্ধে কেন্দ্রের সঙ্গে সব রাজ্য সরকারগুলি একসঙ্গে কাজ করায় তিনি প্রশংসা করেন। এই যুদ্ধে সমস্ত রাজনৈতিক দলের একজোট হওয়ার মাধ্যমে দেশে গঠনমূলক এবং ইতিবাচক রাজনীতির প্রতিফলন হয়েছে বলে তিনি মত প্রকাশ করেন। সামাজিক ব্যবধান, জনতা কারফিউ অথবা প্রতিরোধমূলক নিয়ন্ত্রণ ব্যবস্থা সব ক্ষেত্রেই যে শৃঙ্খলাপরায়ণতা, দায়বদ্ধতা এবং অঙ্গীকারের ভাবনা নজরে এসেছে, তিনি তারও প্রশংসা করেন।
প্রধানমন্ত্রী, বর্তমান পরিস্থিতিকে জরুরী অবস্থার সঙ্গে তুলনা করে বলেন, এই পরিস্থিতিতে সম্পদের অপ্রতুলতা নজরে আসছে, কিন্তু বিশ্বের মধ্যে যে ক’টি দেশ, এই ভাইরাসকে নিয়ন্ত্রণ করতে সক্ষম হচ্ছে ভারত, তার মধ্যে অন্যতম। তিনি বলেন, প্রতিনিয়ত পরিস্থিতি বদলাচ্ছে, এবং সকলকে সবসময় সতর্ক থাকতে হবে।
প্রধানমন্ত্রী বলেন, বর্তমান সময় দেশ “সামাজিক জরুরী অবস্থা”-র মধ্যে রয়েছে। দেশ কিছু কঠোর সিদ্ধান্ত নিয়েছে এবং ভবিষ্যৎ-এ আরো সতর্ক থাকতে হবে। তিনি বলেন বেশ কিছু রাজ্য সরকার, জেলা প্রশাসন এবং বিশেষজ্ঞরা এই প্রতিরোধমূলক নিয়ন্ত্রণ ব্যবস্থা বা লকডাউন বাড়াতে বলেছে।
প্রধানমন্ত্রী বলেন, পরিবর্তিত পরিস্থিতিতে দেশকে একই সঙ্গে কর্মসংস্কৃতি এবং কাজের ধারার পরিবর্তন ঘটাতে হবে। তিনি বলেন, প্রতিটি মানুষের জীবন রক্ষা করাই সরকারের কাছে অগ্রাধিকারের বিষয়। তিনি আরো বলেন, কোভিড–১৯ এর কারণে দেশ যে জটিল আর্থিক সমস্যার সম্মুখীন হচ্ছে, তা অতিক্রম করতে সরকার অঙ্গীকারবদ্ধ।
কেন্দ্রীয় সরকারের উচ্চপদস্থ আধিকারিকরা, পিএম গরীব কল্যাণ যোজনার আওতায় বন্টন সহ বিভিন্ন ক্ষেত্রে যে সমস্ত চ্যালেঞ্জ দেখা যাচ্ছে , সে বিষয় বিস্তারিতভাবে জানিয়েছেন।
রাজনৈতিক দলের নেতৃবৃন্দ, এই বৈঠক ডাকার জন্য প্রধানমন্ত্রীকে ধন্যবাদ জানান। তাঁরা যথাযথ সময়ে সঠিক ব্যবস্থা নেওয়ায় তাঁর প্রশংসা করেন এবং বলেন, সংকটের এই সময়ে গোটা দেশ, একজোট হয়ে তাঁর সঙ্গে রয়েছে।
স্বাস্থ্যকর্মীদের স্বাস্থ্য রক্ষা এবং মনোবল বৃদ্ধির কথা তাঁরা উল্লেখ করে। এছাড়া নমুনা পরীক্ষার সুবিধা বাড়ানো, ছোট ছোট রাজ্য এবং কেন্দ্রশাসিত রাজ্যগুলির চাহিদাপূরণ এবং অনাহার ও অপুষ্টি সমস্যার বিষয় নিয়ে তাঁরা আলোচনা করেন। এই মহামারীর বিরুদ্ধে যুদ্ধে দেশের বিভিন্ন ক্ষেত্রে ক্ষমতা বৃদ্ধির জন্য নেতৃবৃন্দ, আর্থিক এবং অন্যান্য নানা নীতির কথা উল্লেখ করেন। লকডাউন বাড়ানো এবং তা ক্রম পর্যায়ে প্রতাহার করার পরামর্শও তাঁরা দিয়েছেন।
প্রধানমন্ত্রী, গঠনমূলক পরামর্শ এবং মতামত জানানোর জন্য নেতৃবৃন্দকে ধন্যবাদ জানান। এই যুদ্ধে সরকারকে সাহায্য করার বিষয়ে তাঁদের দায়বদ্ধতা, দেশের গণতান্ত্রিক কাঠামো এবং সহযোগিতামূলক ফেডেরালিজমের ভাবনাকে শক্তিশালী করেছে বলে তিনি মন্তব্য করেন।
কেন্দ্রীয় সংসদ বিষয়ক মন্ত্রী শ্রী প্রহ্লাদ ভেঙ্কটেশ যোশী, কেন্দ্রের উচ্চপদস্থ আধিকারিকরা এবং রাজনৈতিক দলের নেতৃবৃন্দ, দেশের নানা প্রান্ত থেকে এই বৈঠকে যোগ দেন।
(CG/CB
প্রধানমন্ত্রীরদপ্তর
সুজুকি মোটর কর্পোরেশনের বরিষ্ঠ উপদেষ্টা ওসামু সুজুকির সঙ্গে প্রধানমন্ত্রীর বৈঠক
নতুন দিল্লি, ২৩ মে, ২০২২
প্রধানমন্ত্রী শ্রী নরেন্দ্র মোদী ২৩ মে, ২০২২-এ টোকিওতে সুজুকি মোটর কর্পোরেশনের বরিষ্ঠ উপদেষ্টা ওসামু সুজুকির সাথে দেখা করেছেন। ওই বৈঠকে প্রধানমন্ত্রী ভারতে গাড়ি শিল্পে সুজুকি মোটরস-এর অবদানের কথা উল্লেখ করে তার প্রশংসা করেন। এদিনের বৈঠকে সুজুকি মোটর গুজরাট প্রাইভেট লিমিটেড এবং মারুতি সুজুকি ইন্ডিয়া লিমিটেড, অটোমোবাইল এবং অটো কম্পোনেন্ট সেক্টরে প্রোডাকশন লিঙ্কড ইন্সেন্টিভস বা পিএলআই প্রকল্পের অধীনে অনুমোদিত আবেদনকারীদের মধ্যে ছিল বলে তাঁরা উল্লেখ করেন।
প্রধানমন্ত্রী এবং ওসামু সুজুকি তাঁদের বৈঠকে ভারতে গাড়ি শিল্পে বিনিয়োগ বাড়াতে, বিশেষ করে বৈদ্যুতিক গাড়ির ব্যবহার, ব্যাটারির চাহিদা মেটানো এবং তা পুনর্ব্যবহারযোগ্য করে তোলার ক্ষেত্রে ধারাবাহিকতা বজায় রাখার ওপর গুরুত্ব আরোপ করেন।
জাপান- ইন্ডিয়া ইনস্টিটিউট অফ ম্যানুফ্যাকচারিং  এবং জাপানিজ এনডোড কোর্স -র মাধ্যমে দক্ষতা বৃদ্ধিসহ ভারতে উদ্ভাবনী ব্যবস্থা গড়ে তোলার কৌশল নিয়েও তাঁরা আলোকপাত করেন।
CG/SB
(
প্রধানমন্ত্রীরদপ্তর
মহিলাদের সান্ডা ৬০ কিলোগ্রাম পর্যায়ে যুযুৎসু  প্রতিযোগিতায় এশিয়ান গেমস-এ রৌপ্য পদক জয়ী রশিবীনা দেবী নাওরেমকে শুভেচ্ছা ও অভিনন্দন জানালেন প্রধানমন্ত্রী
নয়াদিল্লি, ২৮ সেপ্টেম্বর, ২০২৩
এশিয়ান গেমস-এ মহিলাদের সান্ডা ৬০ কিলোগ্রাম পর্যায়ে যুযুৎসু  প্রতিযোগিতায় রৌপ্য পদক জয়ী রশিবীনা দেবী নাওরেমের ভূয়সী প্রশংসা করেছেন প্রধানমন্ত্রী শ্রী নরেন্দ্র মোদী।
সমাজমাধ্যমে এক বার্তায় তিনি বলেছেন :
“মহিলাদের সান্ডা ৬০ কিলোগ্রাম পর্যায়ে যুযুৎসু  প্রতিযোগিতায় নিষ্ঠা ও মেধার বলে রৌপ্য পদক জয় করেছেন রশিবীনা দেবী নাওরেম। অসাধারণ মেধার পরিচয় দিয়েছেন তিনি। সাফল্যের শিখরে আরোহণের জন্য তিনি নিরন্তর অনুশীলন চালিয়ে গেছেন। যেভাবে শৃঙ্খলা ও স্থির সঙ্কল্পের মাধ্যমে তিনি সাফল্য অর্জন করেছেন, সেজন্য তাঁকে অভিনন্দন জানাই।”
PG/SKD/DM/
(
কেন্দ্রীয়মন্ত্রিসভা
ভিন্নভাবে সক্ষমদের নিয়ে কাজের ক্ষেত্রে সহযোগিতার জন্য ভারত ও চিলির মধ্যে স্বাক্ষরিত সমঝোতাপত্রটিতে কেন্দ্রীয় মন্ত্রিসভার অনুমোদন
নয়াদিল্লি, ২৭ এপ্রিল, ২০২২
প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভার বৈঠকে ভিন্নভাবে সক্ষমদের নিয়ে কাজ করার ক্ষেত্রে সহযোগিতার জন্য ভারত ও চিলির মধ্যে স্বাক্ষরিত সমঝোতাপত্রটিকে অনুমোদন দেওয়া হয়েছে।
কেন্দ্রের ভিন্নভাবে সক্ষমদের ক্ষমতায়ন দপ্তর এবং চিলি সরকার সংশ্লিষ্ট ক্ষেত্রে দ্বিপাক্ষিক সহযোগিতা বৃদ্ধির জন্য সমঝোতাপত্রটিতে স্বাক্ষর করেছে। এর ফলে, দু’দেশের পারস্পরিক সম্পর্ক আরও দৃঢ় হবে।
ভিন্নভাবে সক্ষমদের সহযোগিতার জন্য দুটি দেশ যেসব ক্ষেত্রে কাজ করবে, সেগুলি হ’ল :
১) ভিন্নভাবে সক্ষমদের জন্য গৃহীত নীতি ও পরিষেবা সংক্রান্ত তথ্যের আদান-প্রদান,
২) অন্যান্য তথ্যের আদান-প্রদান,
৩) ভিন্নভাবে সক্ষমদের সাহায্যের জন্য ব্যবহৃত সরঞ্জামে যে প্রযুক্তিকে কাজে লাগানো হয়, সে সংক্রান্ত বিষয়ে সহযোগিতা,
৪) ভিন্নভাবে সক্ষমদের ক্ষেত্রে পারস্পরিক স্বার্থ সংশ্লিষ্ট বিভিন্ন প্রকল্পের বাস্তবায়ন,
৫) দ্রুত শনাক্তকরণের মধ্য দিয়ে প্রতিবন্ধকতাকে প্রতিহত করা,
৬) সংশ্লিষ্ট ক্ষেত্রের বিশেষজ্ঞ, শিক্ষাবিদ ও প্রশাসনিক কর্মীদের আদান-প্রদান।
এই সমঝোতাপত্রের মাধ্যমে বিভিন্ন প্রকল্পে কিভাবে ব্যয় করা হবে, সে বিষয়টি স্পষ্টভাবে উল্লেখ করা আছে। প্রয়োজনীয় আর্থিক সম্পদের ব্যবস্থা করে উভয় সরকার আলাপ-আলোচনার মাধ্যমে ব্যয়ের দিকটি নিশ্চিত করবে। যে দেশ থেকে প্রতিনিধিরা আসবেন, তাঁদের যাতায়াতের খরচ সংশ্লিষ্ট দেশ বহন করবে। অন্যদিকে, যে দেশে আলোচনাচক্র বা বৈঠক হবে, সেই বৈঠক বা আলোচনাচক্রের ব্যয়ভার সংশ্লিষ্ট দেশ বহন করবে।
ভারত ও চিলির মধ্যে উষ্ণ সৌহার্দ্যপূর্ণ সম্পর্ক রয়েছে। ২০১৯-২০ সময়কালে উভয় দেশের মধ্যে কূটনৈতিক সম্পর্কের ৭০ বছর পূর্ণ হ’ল। ২০০৫ ও ২০০৯ সালে চিলির রাষ্ট্রপতির ভারত সফর সহ উচ্চ পর্যায়ের সরকারি প্রতিনিধিদের সফর দু’দেশের মধ্যে নিবিড় যোগাযোগের মাধ্যমে এই দ্বিপাক্ষিক সম্পর্ককে আরও দৃঢ় করেছে।
CG/CB/SB
(
প্রধানমন্ত্রীরদপ্তর
সাবিত্রীবাঈ ফুলে-র জন্মবার্ষিকীতে তাঁকে প্রধানমন্ত্রীর শ্রদ্ধার্ঘ্য
নয়াদিল্লি, ৩ জানুয়ারি, ২০২৩
প্রধানমন্ত্রী শ্রী নরেন্দ্র মোদী সাবিত্রীবাঈ ফুলে-কে তাঁর জন্মবার্ষিকীতে শ্রদ্ধা জানিয়েছেন।
এক ট্যুইট বার্তায় প্রধানমন্ত্রী বলেছেন –
“অনুপ্রেরণাদাত্রী সাবিত্রীবাঈ ফুলেজিকে তাঁর জন্মবার্ষিকীতে আমি শ্রদ্ধা জানাই। তিনি আমাদের নারীশক্তির অদম্য মানসিকতার প্রতীক ছিলেন। নারীশিক্ষা এবং মহিলাদের ক্ষমতায়নের জন্য তিনি তাঁর জীবন উৎসর্গ করেন। একইসঙ্গে, সমাজ সংস্কার এবং বিভিন্ন সেবামূলক কাজে তিনি যে উদ্যোগ গ্রহণ করেছিলেন তা অনুকরণযোগ্য।”
(PG/CB/DM/
প্রধানমন্ত্রীরদপ্তর
পুত্তান্ডু উপলক্ষে সকলকে শুভেচ্ছা প্রধানমন্ত্রীর
নয়াদিল্লি, ১৪ এপ্রিল, ২০২৩
প্রধানমন্ত্রী শ্রী নরেন্দ্র মোদী পুত্তান্ডু উপলক্ষে সকলকে শুভেচ্ছা জানিয়েছেন।
প্রধানমন্ত্রী তাঁর ট্যুইটে বলেন;
“পুত্তান্ডু-র শুভেচ্ছা সকলকে। নববর্ষ মঙ্গলময় হোক।”
PG/PM/NS
(
স্বাস্থ্যওপরিবারকল্যাণমন্ত্রক
কোভিড-১৯ সম্পর্কিত সর্বশেষ তথ্য
নতুন দিল্লি, ২৬ আগষ্ট, ২০২১
দেশজুড়ে করোনা প্রতিষেধক টিকাকরণ কর্মসূচিতে এ পর্যন্ত ৬০.৩৮ কোটি টিকা দেওয়া হয়েছে
বর্তমানে সুস্থতার হার ৯৭.৬৩ শতাংশ
গত ২৪ ঘন্টায় ৪৬,১৬৪ জন নতুন করে আক্রান্ত হয়েছেন
ভারতের সক্রিয় ভাবে করোনা আক্রান্তের সংখ্যা ৩,৩৩,৭২৫
মোট আক্রান্তের চেয়ে সক্রিয়ভাবে আক্রান্তের হার ১.০৩ শতাংশ
গত ২৪ ঘন্টায় ৩৪ হাজার ১৫৯ জন সুস্থ হয়ে উঠেছেন, সুস্থতার সংখ্যা মোট বেড়ে হয়েছে ৩ কোটি ১৭ লক্ষ ৮৮ হাজার ৪৪০
সাপ্তাহিক ভিত্তিতে বর্তমানে আক্রান্তের হার ২.০২ শতাংশ যা গত ৬২ দিন ধরে ৩ শতাংশের নিচে
দৈনিক আক্রান্তের হার ২.৫৮ শতাংশ যা বিগত ৩১ দিন ধরে ৩ শতাংশের নিচে অব্যাহত রয়েছে
এ পর্যন্ত ৫১.৩১ কোটি নমুনা পরীক্ষা করা হয়েছে
CG/ SB
(